text: Otte personer anholdt 
  06 august 2017 kl. 04.38
  Sydøstjyllands Politi havde travlt natten til søndag.I alt er otte personer anholdt for slagsmål og gadeuorden.
  Der har været nok at se til for Sydøstjyllands Politi i nat. De er blevet kaldt ud til flere småuroligheder og har anholdt i alt otte personer.
  - Det er mindre overtrædelser af ordensbekendtgørelsen som slagsmål og sådan, siger Henrik Dam, vagtchef ved Sydøstjyllands Politi, til TV SYD.
  Ingen har dog været så voldsomme, at de anholdte vil blive fremstillet i grundlovsforhør.
  - De får en bøde, og så bliver de løsladt igen, når de er ædru nok, siger Henrik Dam.
  Ifølge vagtchefen skal man finde forklaringen på de mange anholdelser i kalenderen.
  - Det er første weekend efter lønningsdag, og så har der været en del events, siger han.
  